স্টাফ রিপোর্টার ॥ হবিগঞ্জ-লাখাই সড়কের রিচি গ্রামের নিকট সড়ক দূর্ঘটনায় এক কিশোরী আহত হয়েছে। গুরুতর অবস্থায় তাকে ঢাকা পঙ্গু হাসপাতাল প্রেরণ করা হয়েছে। জানা যায়, গতকাল শুক্রবার সকালে লাখাই উপজেলার মুড়াকড়ি গ্রামের ডাঃ ফরহাদ মিয়ার স্ত্রী সন্তানদের নিয়ে ঈদের কেনাকাটা করতে সিএনজি যোগে হবিগঞ্জ আসছিলেন। তারা রিচি গ্রামের নিকট আসলে বিপরীত দিক থেকে আসা একটি টমটমের সাথে ধাক্কা লাগে। মুড়াকড়ি হাই স্কুলের ৬ষ্ট শ্রেণীর ছাত্রী ফারজানা (১২) আহত হয়। গুরুতর অবস্থায় তাকে প্রথমে হবিগঞ্জ সদর আধুনিক হাসপাতালে ভর্তি করা হয়। পরে ঢাকা পঙ্গু হাসপাতালে প্রেরণ করা হয়েছে।